Ge go dirwa kgopelo ya phihlelelo ya tshedimošo, go swanetše go fiwa tshedimošo ka botlalo ka mo go ka kgonegago gore go be bonolo go nyaka. Go ka thuša kudu go bontšha kantoro yeo e swerego tshedimošo yeo e kgopelwago. Batho ba na le mokgwa wa go kopafatša mantšu gore ba boledišane ka bonako. E bile batho ba bangwe ba re maAfrika Borwa ba rata go botswerere ke ka lebaka leo ba ratago go šomiša kopafatšo ya mantšu ge ba bolela le ga ba ngwala. Nakong ye nngwe kopafatšo ya lentšu leo ba le šomišago, o hwetša e bile le tsebagala go feta lentšu ka bo lona. Go fa mohlala, lentšu le "Bolwetši bja Kowafalo ya Mašole a go lwantšha Malwetši Mmeleng ("Anti Immune Deficiency Syndrome") le na le kopafatšo yeo e tsebagalago kudu mo bathong ba bantši mme le kwešišagala ga bonolo ge le bolelwa goba le ngwalwa ka mokgwa wa lona wa kopafatšo. Naa o a tseba gore le ra go reng?